Ministra Justiţiei Alian Gorghiu a adresat, luni, un mesaj participanţilor la Reuniunea internaţională cu tema „Violenţa Domestică - o vulnerabilitate pentru societatea actuală?!” organizată de Asociaţia D.A.R. (Dăruire, Apreciere, Responsabilitate) în parteneriat cu Ministerul Familiei, Tineretului şi Egalităţii de Şanse. „În primele 3 luni din 2024, numărul faptelor penale în domeniul violenţei domestice a crescut cu 2,4%, faţă de primele 3 luni ale anului trecut, de la 13.307 la 13.628. Din totalul victimelor infracţiunilor de violenţă domestică, 2.507 sunt bărbaţi, 9.641 femei, iar 2.262 minori”, a spus ea, potrivit news.ro
„În ultimii 6 ani au fost peste 288.000 de plângeri pentru violenţă domestică şi violuri în cuplu. Peste 100.000 de fapte de violenţă domestică sesizate numai pentru anul trecut … Iar statistica pe anul în curs ne arată că situaţia rămâne gravă. În primele 3 luni din 2024, numărul faptelor penale în domeniul violenţei domestice a crescut cu 2,4%, faţă de primele 3 luni ale anului trecut, de la 13.307 la 13.628. Din totalul victimelor infracţiunilor de violenţă domestică, 2.507 sunt bărbaţi, 9.641 femei, iar 2.262 minori. Conform unui studiu realizat anul acesta de Salvaţi Copiii, unul din zece copii mărturiseşte că este victima acestei forme de violenţă!”, a afirmat Alina Gorghiu, potrivit unei mesaj video postat, luni, pe pagina de Facebook a Ministerului Justiţiei.